[{"text_idx": "#000000", "text": "Elbete, Elizondoko herriari atxikia dagoela iduri du, bata bertzearen ondoan baitaude. Hala ere, berezko eta bereiztutako historia, ohitura eta idiosinkrasia dauzka. Herriko etxeen eta jauregien arkitektura ederra nabarmentzen da. Elbetera, Valle-Inclan idazlea maiz etortzen zen XX. mende hasieran uda pasatzera."}, {"text_idx": "#000002", "text": "Leinu-etxea. XVII. mendean eraikitzen hasitako jauregi ederra da, barroko estilokoa. Aitzinaldea harlanduzkoa da. Baztango etxerik nobleenetako bat da."}, {"text_idx": "#000003", "text": "Leinu-etxea. Jauregiaren portada dotorea zutabe klasikoz eta balkoi armarridunez apainduta dago. Herrian, zubiaren ondoan, Batzar Nagusia elkartzen zen, Baztani zegozkion aferak aztertze aldera."}, {"text_idx": "#000004", "text": "Kapera nagusiko erretaula Juan Gazteluzarkoak egin zuen, Antxieta famatuaren ikasleak. Barnean dagoen San Migel Goiaingerua eskultura erromanistaren ikonografiarik hoberenetakoa da. Elizaren gibelean, berriki artio erabilia izan den antzinako ikuztegia dago, baita disko-formako hainbat hilarri ere."}]